CELEX: 62014TN0098
Language: sk
Date: 2014-02-14 00:00:00
Title: Vec T-98/14: Žaloba podaná 14. februára 2014 – Société Générale/Komisia

12.5.2014   
            
            
               SK
            
            
               Úradný vestník Európskej únie
            
            
               C 142/36
            
         Žaloba podaná 14. februára 2014 – Société Générale/Komisia
   (Vec T-98/14)
   2014/C 142/47
   Jazyk konania: francúzština
   
      Účastníci konania
   
   
      Žalobkyňa: Société générale SA (Paríž, Francúzsko) (v zastúpení: P. Zelenko, J. Marthan a D. Kupka, avocats)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil článok 2 písm. c) rozhodnutia Európskej komisie K (2013) 8512 v konečnom znení zo 4. decembra 2013 vo veci EIRD v rozsahu, v akom ukladá spoločnosti Société Générale pokutu,
            
         
               —
            
            
               znížil výšku pokuty uloženej týmto rozhodnutím spoločnosti Société Générale na primeranú úroveň,
            
         
               —
            
            
               v každom prípade uložil Európskej komisii nahradiť tvory konania.
            
         
      Dôvody a hlavné tvrdenia
   
   Na podporu svojej žaloby, žalobkyňa uvádza 3 žalobné dôvody.
   
               1.
            
            
               Prvý žalobný dôvod založený na zjavne nesprávnom posúdení, ktorého sa dopustila Komisia pri stanovení metódy výpočtu hodnôt predajov v rozsahu, v akom hodnoty uvedené v napadnutom rozhodnutí na základe tejto metódy neodrážajú jednotlivé postavenia bánk sledovaných za porušenie na dotknutom trhu v období porušovania (práv časť). Žalobkyňa tvrdí, že Komisia tiež porušila svoju povinnosť náležitej starostlivosti (druhá časť) a porušila zásady rovnosti zaobchádzania (tretia časť) a legitímnej dôvery (štvrtá časť).
            
         
               2.
            
            
               Druhý žalobný dôvod založený na nedostatku odôvodnenia, pokiaľ ide o výber metódy, ktorú Komisia použila na výpočet hodnoty predajov sledovaných bánk.
            
         
               3.
            
            
               Tretí žalobný dôvod založený na tom, že Všeobecný súd má uplatniť svoju neobmedzenú súdnu právomoc pri znížení pokuty žalobkyne na primeranú úroveň, ktorá by odrážala jednotlivé postavenia sledovaných bánk na dotknutom trhu.